## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2015. január 29-i üléséről***

Önkormányzati rendelet: 2/2015.(I.30.)

Határozat:1-6/2015.(I.29.)

*(Az elfogadott rendelet a jegyzőkönyv hátulján található.)*

*J E G Y Z Ő K Ö N Y V*

|  |  |  |  |
| --- | --- | --- | --- |
| *Készült*: | Körmend Város Önkormányzata Képviselő-testületének 2015. január 29-i üléséről | | |
| *Jelen vannak:*  *Távol van:* | Bebes István, Auer Miklós, Bán Miklós, Faragó Gábor, Tompa László, Czvitkovics Gyula, Csák Tamás, Ferencz Gyula, Geosics László, dr. Hadnagy Ádám, Szabó Ferenc, Tóth Gábor képviselő-testületi tagok  k - | |  |
| *Tanácskozási joggal meghívottak közül megjelent:* | |  |  |
|  | dr. Stepics Anita jegyző  Némethné Simon Mária, a Gazdasági és Pénzügyi Iroda vezetője  Forró Szilvia Városfejlesztési és Építéshatósági irodavezető  Horváth István Nemzetiségi Önkormányzat vezetője | |  |

Bebes István polgármester köszönti a megjelenteket és megállapítja, hogy a Képviselő-testület az ülésen 12 fővel jelen van, az határozatképes. Kéri a napirend elfogadását.

A Képviselő-testület a javaslatot 12 igen szavazattal elfogadja, és a következő napirendet hagyja jóvá:

# N A P I R E N D

Nyilvános ülés keretében:

1. Beszámoló a polgármesternek a két ülés között tett fontosabb intézkedéseiről, eseményekről.

Előterjesztő: **Bebes** **István** polgármester

1. Adósságot keletkeztető ügyletek kapcsán határozathozatal

Előterjesztő: **Bebes István** polgármester

1. Körmend Város Önkormányzata 2015. évi költségvetéséről rendelet megalkotása

Előterjesztő: **Bebes István** polgármester

Folyó ügyek:

1. 99/2014.(X.30.) és 100/2014.(X.30.) határozatok módosítása

Előterjesztő: **Bebes István** polgármester

1. Körmend város Integrált Településfejlesztési Stratégiája kapcsán tájékoztatás, határozathozatal

Előterjesztő: **Bebes István** polgármester

1. Intézmény nevének módosítása törvényi előírás okán

Előterjesztő: **Bebes István** polgármester

1. Rekreációs földhasználat kapcsán érintett földterületek kijelölése

Előterjesztő: **Bebes István** polgármester

1. Bűnmegelőzési és Közbiztonsági Bizottság megválasztása

Előterjesztő: **Bebes István** polgármester

- Jelentés az előző ülésen elhangzott interpellációkra tett intézkedésekről.

Előterjesztő: **Forró Szilvia** irodavezető

- Interpellációk

Zárt ülés keretében:

1. Társadalmi és Ifjúsági Ügyek Bizottságában megüresedett hely betöltése

Előterjesztő: **Bebes István** polgármester

1. Kitüntetési javaslatok megtétele

Előterjesztő: **Bebes István** polgármester

**N A P I R E N D:**

**1./ Beszámoló a polgármesternek a két ülés között tett fontosabb intézkedéseiről, eseményekről**

Előterjesztő: **Bebes** **István** polgármester

Bebes István polgármester elmondja, hogy 2014. december 13-án részt vett a 3 F-K Fotóklub kiállítás megnyitóján, ahol köszöntötte a megjelenteket. December 15-i fogadóórán sokan felkeresték. Ugyanezen a napon tartották a Szociális Szolgáltató és Információs Központ fogyatékos nappali ellátottainak karácsonyi ünnepségét. December 16-án részt vett a Vasivíz közgyűlésén, ahol az igazgatósági tagok megválasztása, alapszabály módosítása, a fedett uszoda és termálfürdő tulajdoni helyzetének rendezése volt napirenden. December 17-én részt vett a Szociális Szolgáltató és Információs Központ Idősek Klubja ellátottjainak karácsonyi ünnepségén. December 18-19-én Krannenburgban a Beek-Ubbergeni Polgármesteri Hivatal által adományozott bútorok átvétele történt meg. Köszöni a testvértelepüléseknek ezt az adományt. December 20-án a 4. adventi gyertya ünnepélyes meggyújtásán vett részt. December 22-én megbeszélést tartott a Miniszterelnökség Európai Uniós Fejlesztésekért felelős államtitkárával a Kastélyt érintő kérdésekben. 2015. január 6-án tárgyalást folytatott a Leuchtturm Ungarn Bt. képviselőjével az üzem bővítésének lehetőségéről. Elmondja, hogy három munkahelyteremtő együttműködés előkészítése folyik. Január 7-én részt vett a Vas Megyei Katasztrófavédelmi Igazgatóság új vezetőjének kinevezése alkalmából szervezett állománygyűlésen. Január 9-én 90 éves szép korút köszöntötte. Január 12-én egyeztetést folytatott Németh Szilárd országgyűlési képviselővel a helyi Birkózószövetség helyzetéről. Január 13-án megbeszélést folytatott a KEOP „Körmend térségi vízmű vízminőség javítása” pályázattal kapcsolatban a Vasivíz Zrt. és a Wizler Aqua Kft. képviselőivel. Január 14-én került sor a „Batthyány Örökségközpont kialakítása Körmenden” pályázat megvalósításával kapcsolatos projekttalálkozóra. Ugyanezen a napon megbeszélést folytatott a Belügyminisztérium képviselőjével a járásszékhelyek Integrált Településfejlesztési Stratégiája témáiról. Január 15-én egyeztetett a nyertes Fotovoltaikus rendszerek kialakítására vonatkozó KEOP-2014-4.10.0/N projekt kapcsán. Január 19-én költségvetési egyeztetések történtek az intézmények képviselői és a Pénzügyi Iroda vezetőjének részvételével. Január 20-án részt vett a Hunyadi utcai autóbusz megállóhely áthelyezésével kapcsolatos egyeztető tárgyaláson. Ugyanezen a napon egyeztetés folyt a „Körmend Város szennyvíz-csatornázottságának fejlesztése Alsóberkifalu, Felsőberkifalu és Horvátnádalja településrészek bevonásával” KEOP projekttel kapcsolatban. Január 22-én aláírta a szociális foglalkoztatás támogatási szerződését. Ugyanezen a napon megjelent a Magyar Kultúra Napja alkalmából rendezett városi ünnepségen, és a Gimnázium udvarában található Kölcsey szobornál megtartott koszorúzáson. Január 27-án részt vett a Müllex taggyűlésén, ahol az üzleti terv elfogadása történt meg. Körmend és Kistérsége Önkormányzati Társulás és a Körmend és Mikrotérsége Köznevelési Intézményfenntartó Társulás ülésén is megjelent ugyanezen a napon. Január 28-án a Főkefe Nonprofit Kft. képviselőjével tartott megbeszélést.

A Képviselő-testület a polgármester két időszak közötti beszámolóját 11 igen szavazattal, 1 tartózkodás mellett elfogadja.

**2./ Adósságot keletkeztető ügyletek kapcsán határozathozatal**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az ÁHT törvény értelmében a helyi önkormányzat legkésőbb a költségvetési rendelet elfogadásáig határozattal állapítja meg, hogy adósság keletkeztető ügyletei vannak-e, és azok milyen fizetési kötelezettséggel járnak. Ezt egymást követő három évre kell bemutatni. Elmondja, hogy látható a határozati javaslatban, hogy adósságállománya nincs a városnak.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**1/2015.(I.29.) önkormányzati határozat**

Körmend város Önkormányzati Képviselő-testülete az 1. számú mellékletben meghatározottak szerint elfogadja az Áht. 29. § (3) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

**3./ Körmend Város Önkormányzata 2015. évi költségvetéséről rendelet megalkotása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a megfelelő költségvetési számok a rendelkezésre állnak ahhoz, hogy az intézményekben a munka megfelelően tudjon működni, hogy a bizottságok a különböző döntéseiket meg tudják hozni, és ahhoz, hogy a felhalmozások, fejlesztések, karbantartások során a megfelelő előkészítések el tudjanak indulni. Igyekszik az Önkormányzat megfelelő alapokon nyugvó költségvetést teremteni a város számára. Először arra szeretné felhívni mindenki figyelmét, hogy láthatóan az Önkormányzat adóerőképessége nőtt. Ez köszönhető az itt lévő cégek adófizetési fegyelmének, valamint annak, hogy számos olyan beruházás jelent meg a városban, amely miatt az iparűzési adóból fogható bevételek növekednek. Azáltal, hogy ez az adóalap magasabb mértékű volt, azt is maga után vonja, hogy kevesebb központi normatív támogatás érkezik a városba.

A következő rész a különböző felhalmozásokat érinti. A szennyvíz beruházások maguk után vonják, hogy azokon a területeken meg fog jelenni a talajterhelési díj, hiszen az ott élőknek a rákötési lehetőség megvan, és ha nem kötnek rá, talajterhelési díj fizetésre kötelezettek lesznek. Ezzel kapcsolatban jelzi, hogy ellenőrzések fognak folyni ezeken a területeken.

Működési kiadások területén is egy egységes beszerzés jelenik meg.

Szeretni felhívni a figyelmet arra, hogy a segélyezési rendszer átalakul az év elején. Lesz olyan feladat, ami elkerül és lesz olyan, amit saját hatáskörben kell megoldani. Ez azt jelenti, hogy újra kell szabályozni a rendeletet ezen a téren. Ez jelenik meg a költségvetésben 30.000.000 forinttal.

Felhalmozás területéről elmondja, hogy látható, hogy többek között az iparűzési adóból próbál meg az Önkormányzat 70.000.000 Ft-ot biztosítani, azért, hogy különböző fejlesztési feladatok meg tudjanak valósulni a városban. Szeretné jelezni a Képviselő-testületnek, hogy vannak olyan források, amelyeket a Városgondnoksághoz irányítottak, mivel karbantartási feladatokhoz kell fedezetet biztosítani. Szükséges az, hogy az elmúlt időszak tervezésével együtt felülvizsgálják a csapadékvízelvezető rendszereket. Vannak olyan feladatok, amelyek felelős együttműködést kívánnak. Jelen pillanatban Horvátnádalján folynak a munkálatok. Elmondja, hogy kérte a kollégákat, hogy tartsanak írásbeli tájékoztatót a lakosságnak, annak érdekében, hogy világosan lássák, hogy milyen feladatokat kell ellátni és miben kell az együttműködés a részükről.

Felmerült a kérdés a Bástya utca forgalmi rendjének tekintetében. Elmondja, hogy tervezésekre van szükség azért, hogy az elkövetkezendő időszak beruházásai ezen a területen folytatódni tudjanak. Igény jelent meg a városi játszóterek fejlesztésére. Elmondja, hogy azokra a játszóterekre kell figyelmet fordítani, amelyek nagyobb terület igényeit tudják kielégíteni.

Szükséges, hogy a városképet romboló, rossz állapotú épületekre a költségvetés tervezési szinten biztosítson fedezetet.

Helyi Építési Szabályzat kötelező felülvizsgálata miatt vannak magasabb összegek a tervezetben. Elmondja, hogy vannak olyan utak, utcák, amelyek rendezetlenek, használatuk viszont fontos. (Újváros u., és Képúti liget)

A költségvetés számol a Rábán aluli területek szennyvízberuházásának előkészítésével, valamint azzal, hogy ezek a területek szakaszosan folyamatosan be lesznek vonva a szennyvízhálózat bővítésébe. Vasaljai utcával kapcsolatban elmondja, hogy 13 házat érint itt a szennyvíz beruházás. Ennek a két utcának a szennyvízberuházásba való bekapcsolása pályázattal, vagy saját erőből kell, hogy megvalósuljon. Sor kell, hogy kerüljön a közvilágítás korszerűsítésére is a városban.

Úgy gondolja, hogy egy nagyon komoly alapokon nyugvó költségvetés készült.

Auer Miklós képviselő-testületi tag elmondja, hogy a Deák F. utca, Alkotás utca és Kossuth L. utca által határolt terület még mindig játszótérként van nyilvántartva, viszont amikor az ott élők megvették a lakásokat, akkor nem játszótéri, hanem zöldövezeti lakásként tették meg azt. Ha el akarják adni a lakást, akkor nem mindegy, hogy az zöldövezeti, vagy játszótér van mellette. Kérdése még, hogy a fiatal házasok otthonáról van-e már elképzelés, hogy mi lesz vele. Elmondja, hogy polgármester úr már említette a Városgondnokság részére gépek beszerzését, de a táblázatban még szerepelnek járművek. Kérdése, hogy az még a Városgondnoksághoz tartozik-e. Végül szeretné tudni, hogy a Körmendi Rádiót támogatja-e az Önkormányzat, és ha igen, akkor azt hol találja a táblázatban.

Tompa László képviselő-testületi tag elmondja, hogy a számok nagyon sok mindent elárulnak. Többször átnézte a költségvetést, és úgy gondolja, hogy pénzügyileg egy jól megszerkesztett költségvetésről van szó, ugyanakkor vannak benne bizonytalan tételek is. A Városfejlesztési Bizottság ülésén a költségvetés megszavazásánál tartózkodott, viszont a polgármester úr beszámolójából több kérdésre is választ kapott. Egyrészt a Rábán aluli terület szennyvízhálózat előkészítésére, amelyet középtávú tervként határozott meg, másrészt a közvilágítás bővítésével kapcsolatban a Rába híd kivilágítására kérdezett rá. Ugyanakkor elvi okokból nem tudja ezt a költségvetést támogatni, ugyanis nem látszik benne a munkahelyteremtésekből származó plusz bevételi forrás, illetve a turizmushoz kapcsolódó beruházások.

Ferencz Gyula képviselő-testületi tag elmondja, hogy az idegenforgalmi adóbevétel elmarad az elmúlt évtől is. Az idegenforgalom növelése céljából hatalmas erőfeszítéseket tesz az Önkormányzat. Úgy gondolja, hogy ahhoz képest, hogy például augusztusban megtelnek Körmend vendéglátó helyei, a 750.000 forintot kevésnek találja. Ennek ellenére nagyon jónak találja a költségvetési tervezetet.

Bán Miklós képviselő-testületi tag elmondja, hogy ha elkezdődnek az említett játszóterek felújítása, akkor javasolja, hogy a Képviselő-testület fogadja el az ütemtervet, hogy azt teljesen végig lehessen vinni. Galambokkal kapcsolatban elmondja, hogy tanácsot kellene kérni Győrből, mert ott valamilyen módszerrel teljesen kiszorították a galambokat.

Bebes István polgármester szeretné jelezni a Deák utca és a Rákóczi utca közötti területtel kapcsolatban, hogy van egy igény, hogy legyen ott egy szabadidő eltöltési lehetőség, sportolási lehetőséggel. Elmondja, hogy a Városgondnokság dolgozói mindig arra törekedtek, hogy ezek a játszóterek megfeleljenek a jogszabályoknak, és normális állapotba kerüljenek. Ezeket az építményeket mindig megrongálták vagy lerombolták. Úgy gondolja, hogy arra kell figyelmet fordítani, hogy melyek azok a területek, amelyeket meg lehet védeni. A másik kérdéskör, ami érintve lett az a FHO kérdésköre. Ebben az esetben egy együttműködés lenne a legfontosabb. Remélhetőleg a másik tulajdonos is be fogja látni, hogy ennek az épületnek a sora fontos. A következő kérdéskör, hogy mennyiben jelennek meg a munkahelyekkel kapcsolatosan befektetendő pluszforrások a költségvetésben. Úgy gondolja, hogy a tervezés a növekményt magában foglalja. Azt az elvet tartja fontosnak, hogy óvatosan kell tervezni, mert ha nem sikerül valóra váltani a terveket, akkor a működési és fejlesztési feladatok maradnak el. Reméli, hogy amikor a következő évi költségvetés lesz tervezve, olyan tartós emelkedési folyamatról lehet majd beszámolni, amelyet meg lehet jeleníteni a fejlesztési sorokon is. A galambok kérdésében két dolog fontos. Az egyik, hogy csökkenjen a számuk, a másik az FHO sorsa. Jelzi, hogy a galambok száma csökkent, de még kell jó megoldásokat keresni. Az FHO esetében semmilyen kompromisszum nem mutatkozik a másik félnél, így bírósági útra kell terelni az ügyet. Végül a közvilágításról elmondja, hogy meg kell jelennie, főként a Rába hídnál, biztonsági okokból.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a rendeleti javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendeleti javaslat elfogadását. Elmondja, hogy véleménye szerint ez az évi költségvetési bevételek nem fognak későbbiekben nőni, hiszen van egy olyan helyzet a világban, ami nagymértékben meghatározza Magyarország helyzetét is. Itt elsősorban az orosz-ukrán konfliktusra gondol. Ebből adódóan nem lehet tudni azokat a veszélyeket, amelyek befolyásolhatják a gazdaságot.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a rendeleti javaslat elfogadását.

Bebes István polgármester kéri a rendelet elfogadását.

Körmend Város Önkormányzata Képviselő-testülete a javaslatot 10 igen és 2 nem szavazattal elfogadja, és a következő rendeletet alkotja:

**2/2015.(I.30.) önkormányzati rendelet**

Körmend Város Önkormányzata Képviselő-testületének Körmend város Önkormányzata 2015. évi költségvetéséről.

**4./ 99/2014.(X.30.) és 100/2014.(X.30.) határozatok módosítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy ígéretet tett a Képviselő-testületnek, hogy az ülésig választ ad arra a kérdésre, hogy melyik szervezet segítségével tud az Önkormányzat részt venni a „Rugalmas foglalkoztatás elterjesztése a konvergencia régióban” című pályázaton. Kiderült, hogy a Körmendi Idősekért Nonprofit Kft. közreműködésével ez nem lehetséges. Konzorciumi tagként a Körmenden Foglalkoztatottakért Közalapítvány tud ezen a pályázaton részt venni. A határozati javaslatnak 1. pontja ekként módosulna, valamint a 2. pontban szintén a Körmenden Foglalkoztatottakért Közalapítvány vesz részt a „Fiatalok vállalkozóvá válásának támogatása a konvergencia régiókban” című pályázaton.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat 2. pontjának elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**2/2015.(I.29.) önkormányzati határozat**

Körmend Város Önkormányzata Képviselő-testülete 99/2014. (X.30.) és 100/2014. (X.30.) határozatát akként módosítja, hogy a Képviselő-testület felkéri a

1. az általa alapított **Körmenden Foglalkoztatottakért Közalapítvány** –t arra, hogy a **„Rugalmas foglalkoztatás elterjesztése a konvergencia régiókban” című** pályázaton vegyen részt konzorciumi tagként szervezetként. A pályázat sikeres lebonyolításához Körmend város Önkormányzata szakmai segítséget biztosít.
2. az általa alapított Körmenden Foglalkoztatottakért Közalapítványt arra, hogy **a Fiatalok vállalkozóvá válásának támogatása a konvergencia régiókban** című pályázaton konzorciumvezetőként vegyen részt. A pályázat sikeres lebonyolításához Körmend város Önkormányzata szakmai segítséget biztosít.

Felelős: Körmendy-Szalai Mónika kiértesítésre

Határidő: azonnal

**5./ Körmend város Integrált Településfejlesztési Stratégiája kapcsán tájékoztatás, határozathozatal**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Belügyminisztérium irányításával folyik az integrált településfejlesztési stratégiák kidolgozása. Körmend város annyi előnnyel indul, hogy rendelkezik integrált városfejlesztési stratégiával, tehát egy alapot tud biztosítani. Mind az irányító munkacsoport megalakulása, mind pedig a munkacsoport megalakulása fontos. Ezeknek az előkészítését célozzák meg a határozati javaslatban megfogalmazottak.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**3/2015.(I.29.) önkormányzati határozat**

Körmend Város Önkormányzata Képviselő-testülete **Körmend város Integrált Településfejlesztési Stratégiájának kidolgozása során**:

* felhatalmazza a Polgármestert az irányítócsoport és a munkacsoport tagjainak, és a városi koordinátornak a kijelölésére,
* felhatalmazza a Polgármestert az adatszolgáltatás biztosítására, és a további intézkedések megtételére,
* felhatalmazza a Polgármestert az ITS 314/2012.(XI.8.) Korm.rendelet szerinti véleményezési eljárás lebonyolítására, és kéri, hogy az államigazgatási szervek és az állami főépítész által véleményezett végleges dokumentációt a Polgármester a Képviselő-testület elé terjessze azok elkészülte után.

**6./ Intézmény nevének módosítása törvényi előírás okán**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Mátyás Király Utcai Óvoda és Bölcsőde nevét kell egyediesíteni a törvényi előírásnak megfelelően.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a rendeleti javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**4/2015.(I.29.) önkormányzati határozat**

Körmend város Önkormányzata Képviselő-testülete, mint a Körmend és Mikrotérsége Köznevelési Intézményfenntartó Társulás alapítói jogokkal felruházott tagja a 20/2012. (VIII.31.) EMMI rendelet 123.§ (3) bekezdésében foglaltakra tekintettel a Mátyás Király Utcai Óvoda és Bölcsőde, mint intézmény nevét **Körmendi Mátyás Király Utcai Óvoda és Bölcsőde** elnevezésre változtatja át a törzskönyvi bejegyzés időpontjával egyező hatállyal.

Az intézmény rövidített neve: Körmendi Mátyás Király Utcai Óvoda

Tagintézményeinek megnevezése az alábbiak szerint módosul:

* Körmendi Mátyás Király Utcai ÓvodaBölcsődéje
* Körmendi Mátyás Király Utcai Óvoda Nádaljai Úti Tagóvodája
* Körmendi Mátyás Király Utcai Óvoda Egyházashollósi Tagóvodája
* Körmendi Mátyás Király Utcai Óvoda Molnaszecsődi Tagóvodája

**7./ Rekreációs földhasználat kapcsán érintett földterületek kijelölése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy helyileg a Rábán aluli területen lévő kiskertekről van szó. Azok kerültek tételesen felsorolásra, amelyeknek bérbeadása könnyítetten megvalósulhat a bérlők számára. A bérbeadást a Városgondnokság intézi.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendeleti javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**5/2015.(I.29.) önkormányzati határozat**

Körmend város Önkormányzata Képviselő-testülete a 2013. évi CXXII. Törvény 5.§ 22.a pontja alapján rekreációs célú ingatlannak nyilvánítja az alábbi, kizárólagosan önkormányzati tulajdonban álló ingatlanokat:

4541 4033 4531/1

4384 4034 4605

4448 040/30 4606

0254/24 4412 4607/1

4394 4451 4412

4647 4460 4004

4642 4471/2 4088

4641 4526

4381 4528

4010 4038/1 4090

4017 4038/2 4095

4025 4060 4098

4027 4078 4100

4041 4080 4102

4047/1 4082 4103

4050 4086 4107

4052/3 4108 4109

4111/1 4111/2 4112/1

4114 4116 4117

4119 4120 4122

4124/2 4126/1 4126/2

4127/2 4128 4130

4133 4135 4137

4139/1 4146 4149

4150 4152 4156

4158 4161 4163/2

4165 4172 4175

4176/1 4176/2 4177

4180 4181 4182/1

4182/2 4183 4196

4198 4200 4203

4209 4211 4215

4216 4218 4224

4225/1 4226 4230

4232 4235 4238

4240 4242 4248

4250 4254 4255

4257 4265 4268/1

4272 4273 4277

4281 4282 4283

4285 4286 4291

4293/// 4457/// 4553///

4323/// 4460/// 4559///

4325/// 4471/2// 4563///

4328/// 4480/// 4564/1//

4331/// 4487/// 4567///

4334/1// 4488/// 4582///

4334/3// 4489/1// 4584///

4335/// 4489/2// 4590/2//

4338/// 4490/// 4592///

4343/// 4492/// 4598/4//

4345/// 4497/2// 4598/5//

4348/// 4598/6//

4350/// 4509/1// 4605///

4352/// 4296/// 4606///

4355/// 4298/2// 4607/1//

4356/// 4300/2// 4637/1//

4359/// 4305/// 4637/2//

4361/// 4307/// 4638///

4364/// 4310/// 4641/1//

4365/// 4313 4642///

4367/// 4318 4647///

4371/// 4515/2// 4653///

4375/// 4517/2// 4656///

4376/// 4517/3// 4660///

4377/// 4517/4// 4661/1//

4381/// 4523/// 4662///

4384/// 4525/1// 4664///

4388/// 4525/2// 4668/1//

4394/// 4525/3// 4673///

4397/1// 4526/// 4680///

4403/// 4528/// 4689///

4405/// 4531/1// 4697///

4406/// 4533/// 4698///

4412/// 4534/// 4702///

4432/// 4541/// 4703///

4434/// 4550/// 4704///

4438/// 4551/// 4708///

4448/// 4552/1//

4451/// 4552/3//

**8./ Bűnmegelőzési és Közbiztonsági Bizottság megválasztása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy 2003. év óta működik a bizottság, amelynek a 2014-2019. ciklusra új bizottságot kell felállítani. Előző időszakban Szabó Ferenc alpolgármester úr vezette a bizottságot. Bebes István polgármester továbbra is őt javasolja erre a posztra.

Tompa László képviselő-testületi tag elmondja, hogy Szabó Ferenc elnök úr ellen nincs kifogása, és javasolná Tóth Zoltán urat a Kinderwelt Kft. tulajdonosát bizottsági tagnak. Úgy gondolja, hogy Tóth Zoltán a belvárosban az emberekkel való kapcsolattartással mindenképpen előre tudja mozdítani a bizottság munkáját.

Ferencz Gyula képviselő-testületi tag elmondja, hogy széles réteget képvisel a bizottsági tervezet. Véleménye szerint a fiataloknak kellene egy helyet szorítani a bizottságban.

Czvitkovics Gyula képviselő-testületi tag elmondja, hogy a Városfejlesztési és Városüzemeltetési Bizottság nem szavazott személyekről, annyi ajánlást tenne, hogy a civil szférát át lehetne tekinteni és a fiatalokat támogatni.

Bebes István polgármester elmondja, hogy ez egy olyan javaslat, amely megjelent többször is. Az Ifjúsági Kerekasztal még szervezés alatt áll, de úgy gondolja, hogy annak képviseletében az elnök delegálható a bizottságba.

Szabó Ferenc képviselő-testületi tag elmondja, hogy javasolná a bizottság munkájában való részvételre felkérni Csák Tamást, a Társadalmi és Ifjúsági Ügyek Bizottságának elnökét, aki eddig is részt vett a bizottság munkájában. Fontosak a középiskolák, ezért Varga Zoltánnét javasolná, a Rázsó Imre Szakközépiskola, Szakiskola és Kollégium intézményvezetőjét, Vadász Máriát a Körmendi Mátyás Király Utcai Óvoda és Bölcsőde intézményvezetőjét, valamint Mészáros Árpádot a Kölcsey Utcai Általános Iskola igazgatóját. A határozati javaslat 2. pontja kiegészülne az Ifjúsági Kerekasztal megválasztandó elnökével, aki szintén tagja lenne a Bizottságnak.

Bebes István polgármester elmondja, hogy fontos, hogy a különböző szintű iskolák és óvodák is megjelenjenek a bizottságban. Kéri a Képviselő-testületet, hogy a javaslatokról szavazzon.

Bebes István polgármester kéri a Képviselő-testületet, hogy szavazzon Szabó Ferenc bizottsági elnökségéről.

Körmend Város Önkormányzata Képviselő-testülete 11 igen szavazattal és 1 tartózkodás mellett elfogadja azt a javaslatot, hogy Szabó Ferenc alpolgármester legyen a Bűnmegelőzési és Közbiztonsági Bizottság elnöke.

Bebes István polgármester kéri a Képviselő-testületet, hogy amennyiben a Bűnmegelőzési és Közbiztonsági Bizottság tagjainak Csák Tamást, Varga Zoltánnét, Vadász Máriát és Mészáros Árpádot elfogadja, akkor szavazzon.

Körmend Város Önkormányzata Képviselő-testülete 11 igen szavazattal és 1 tartózkodás mellett elfogadja a Bűnmegelőzési és Közbiztonsági Bizottság tagjainak Bebes István polgármester által javasolt személyi összetételét.

Bebes István polgármester kéri a Képviselő-testületet, hogy amennyiben a Bűnmegelőzési és Közbiztonsági Bizottság tagjának elfogadja az Ifjúsági Kerekasztal elnökét, akkor szavazzon.

Körmend Város Önkormányzata Képviselő-testülete 11 igen szavazattal és 1 tartózkodás mellett elfogadja a javaslatot.

Bebes István polgármester kéri a Képviselő-testületet, hogy amennyiben a Bűnmegelőzési és Közbiztonsági Bizottság tagjának elfogadja Tóth Zoltánt, akkor szavazzon.

Körmend Város Önkormányzata Képviselő-testülete 2 igen, 3 nem szavazattal és 7 tartózkodás mellett nem fogadja el a javaslatot.

Bebes István polgármester kéri a Képviselő-testületet, hogy amennyiben az így kiegészített Bizottság további tagjaira tett javaslatot elfogadja, az szavazzon.

Körmend Város Önkormányzata Képviselő-testülete 11 igen szavazattal és 1 tartózkodás mellett elfogadja a határozati javaslatot.

**6/2015.(I.29.) önkormányzati határozat**

Körmend város Önkormányzata Képviselő-testülete a közbiztonsággal összefüggő feladatok ellátásának társadalmi segítésére és ellenőrzésére a rendőrkapitánnyal együttműködve Bűnmegelőzési és Közbiztonsági Bizottságot hoz létre a 2014-2019-es önkormányzati ciklus idejére.

A bizottság összetételére a Képviselő-testület a következő javaslatot teszi:

1. A bizottság elnökének Szabó Ferenc személyt javasolja.
2. A képviselő-testület a bizottság tagjának választja, illetve felkéri a bizottsági munkában való részvételre az alábbi személyeket:

Csák Tamást, Varga Zoltánnét, Vadász Máriát, Mészáros Árpádot és a megalakuló Ifjúsági Kerekasztal elnökét.

1. A Bizottság további tagjainak személyére a Képviselő-testület az alábbi javaslatot teszi:

* Az Önkormányzat felkéri a Körmendi Rendőrkapitányságot, hogy részéről Szendrődi Barnabás kapitányságvezető és Tóth János bűnügyi osztályvezető személyek delegált tagjai legyenek a Bizottságnak.
* Az Önkormányzat felkéri a Vas Megyei Kormányhivatalt, annak a Körmendi Járási Népegészségügyi Intézetét, hogy a helyi tiszti főorvos delegált tagként vegyen részt a Bizottság munkájában,
* az Önkormányzat felkéri a Vas Megyei Katasztrófavédelmi Igazgatóságot, hogy a Katasztrófavédelem helyi parancsnoka delegált tagként vegyen részt a Bizottság munkájában,
* Az Önkormányzat felkéri az Országos Mentőszolgálatot, hogy a helyi Mentőszolgálat vezetője delegált tagként vegyen részt a Bizottság munkájában,
* Az Önkormányzat felkéri Körmend város Közbiztonságáért Közalapítvány elnökét, hogy delegált tagként vegyen részt a Bizottság munkájában,
* Az Önkormányzat felkéri a Körmend és Kistérsége Önkormányzati Társulás Munkaszervezetének képviselőjét, hogy Körmendy-Szalai Mónika személyében biztosítsa a részvételt a Bizottság munkájában,
* Az Önkormányzat felkéri helyi Polgárőrség vezetőjét, hogy delegált tagként vegyen részt a Bizottság munkájában,
* az Önkormányzat felkéri a helyi védelmi feladatok ellátásáért felelős köztisztviselőt, (közbiztonsági, védelmi referens), hogy vegyen részt a bizottság munkájában,
* az Önkormányzat felkéri a Szociális Szolgáltató és Információs Központ vezetőjét, hogy Ő vagy az általa meghatalmazott személy vegyen részt a Bizottság munkájában.

**Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Szabó Ferenc képviselő-testületi tag az interpellációra kapott választ elfogadja.

Auer Miklós képviselő-testületi tag az interpellációra kapott választ elfogadja.

Tompa László képviselő-testületi tag az interpellációra kapott választ elfogadja.

**Interpellációk:**

Tompa László képviselő-testületi tag elmondja, hogy többen kérdezték tőle, hogy a Szabadság téren található 18 darab faháznak mi lesz a sorsa.

Bebes István polgármester elmondja, hogy ez egy érték, melynek a tavaszi időszakban karbantartása is megtörténik, másrészt az elszállítása felvet elhasználódási problémákat. Úgy gondolja, hogy ha továbbra is megfelelő szintű programokat szeretne a város, akkor ezekre a területekre szükség van, amiknek a kihasználtságát még javítani kell. A programokat még elérhetőbbé kell tenni, ebben is segítenek ezek a faházak.

Auer Miklós képviselő-testületi tag elmondja, hogy szeretné, ha a rovásírásos tábla a helyére kerülne. Kérése, hogy az orvosi rendelő mögötti egyes parkoló helyhez kerüljön ki egy mozgáskorlátozott parkoló tábla. Elmondja, hogy a volt tüdőgondozó területe gondozatlanul áll. Kérdése, hogy itt mikor rendeződik a helyzet. Elmondja, hogy a Németh Mária utca és a Nemes Lipót utca által körbehatárolt területen van egy hatalmas kapcsolószekrény, ennek tetején játszanak a gyerekek, az ajtaja is nagyon rossz állapotban van, az így életveszélyes.

Csák Tamás képviselő-testületi tag elmondja, hogy a Malom utca felső részén nagyon nehéz közlekedni, erre kellene megoldást találni. Elmondja, hogy a Képviselő-testület csapadékvíz elvezetéséről szóló rendelet úgy szól, hogy a csapadékvíz elvezető árkok kialakítása az Önkormányzat feladata, a karbantartás a lakóké. Ha ez a karbantartás nem történik meg, akkor a lakókat jelen pillanatban csak felszólítani lehet. Szeretné a rendelet módosítását kérni olyan formában, hogy amennyiben a felszólításnak nem tesznek eleget, úgy büntetni is lehessen azt.

Ferencz Gyula képviselő-testületi tag elmondja, hogy a 2. számú választókörzetben nagyon sok a zöld terület, ami tele van kutya ürülékkel. Kéri ennek a kérdésnek a megoldását.

Geosics László képviselő-testületi tag elmondja, hogy a Bartók ltp. 1., 2., 3., 4., 6., 7., 8., 16. számú épületeknél elszaporodtak a patkányok, ezért kéri a folyamatos irtást.

Dr. Hadnagy Ádám képviselő-testületi tag elmondja, hogy a Rákóczi F. u. 79. szám mögötti részen lévő közlekedési út, ami a Nefelejcs utcából nyílik, javítóburkolattal lett ellátva. Ezen az elmúlt időszakban gödrök jelentek meg. A Rákóczi F. u. 208. szám alatti lakásoknál a lépcsőházak felől a sarki kanyarban nagyon balesetveszélyes állapot alakult ki. A gyalogjárda betonlapokból van lerakva, és ezek fellazultak és elmozdultak. Kéri a hibák megszüntetését. Szintén ezekhez a lakásokhoz kapcsolódóan kérdezi, hogy az ide tartozó zöldövezetű játszótérnél lehetne-e komolyabb tereprendezés. A mentőállomással kapcsolatban elmondja, hogy vízelvezető rendszer tisztítását szeretné kérni, mivel a bejáratni ajtónál áll a víz és azt a betegeknek nehéz megközelíteni. Az Achim utcát és a Legény utcát összekötő szakaszra szeretne egy javítást kérni. A Németh M. utca közvilágításáról elmondja, hogy nagyon gyenge. Kéri az egész rendszer átreformálását.

Szabó Ferenc képviselő-testületi tag elmondja, hogy a Hunyadi utcán, a volt asztalosipari KTSZ helyén épült tömbház környezetét szeretné rendbe rakatni. Kéri a Műszaki irodát, hogy nézzen utána, hogy melyik terület kihez tartozik, és a tulajdonosokat fel kell szólítani a rendbetételre.

Bebes István polgármester a Képviselő-testület ülését 15 óra 22 perckor bezárja.

K. m. f.

Bebes István dr. Stepics Anita

polgármester jegyző